Antara Garisan

Antara Garisan ialah sebuah telefilem drama keagamaan Malaysia 2009 arahan Shahrulezad Mohameddin, dibintangi oleh Ungku Ismail Aziz, Sharifah Amani, Azma Aizal Yusoof dan Noorkhiriah. Telefilem ini disiarkan di Astro Ria pada 5 September 2009, ia telah memenangi 4 daripada 6 pencalonan di Anugerah Skrin 2010.

Sinopsis
Mengisahkan seorang ustaz bernama Arman (Ungku Ismail Aziz) yang muncul di sebuah kampung pada waktu subuh. Dia bertembung dengan seorang perempuan GRO bernama Ayu (Noorkhiriah) yang sedang mabuk di hadapan masjid itu. Ustaz Arman yang ketika itu sedang berdiri di kaki tangga masjid memandang wanita itu dengan pandangan jijik dan Ayu pula memandang ustaz tersebut dengan perasaan malu.

Selepas daripada kejadian itu, mereka tidak lagi bertemu sehinggalah pada suatu hari dan waktu yang sama, Ayu pula berdiri di kaki tangga masjid di tempat yang sama dia terserempak dengan Ustaz Arman pada kali yang pertama. Tetapi kali ini, Ustaz Arman ditemui dalam keadaan yang cukup mengaibkan.

Pada saat itu, barulah teringat yang mereka pernah berada di tempat yang berbeza. Kedua-dua tersedar mereka sudah merubah kedudukan masing-masing kerana sedar apa yang membezakan mereka hanyalah satu garisan halus.

Pelakon
 Ungku Ismail Aziz sebagai Ustaz Arman
 Noorkhiriah sebagai Ayu
 Sharifah Amani sebagai Weeda
 Azma Aizal Yusoof sebagai Hattan
 Zaibo sebagai Tok Imam
 Nadia Aqilah sebagai Umie
 Faizul Hashim sebagai Sabtu
 Daing Farhan sebagai Rahim
 Ramah Harun sebagai Mak Jijah
 Yaya Nadzri sebagai Shikin
 Qiestina Hazali sebagai Anis
 Khairul Amlin sebagai Nasir

Anugerah dan pencalonan
 Tahun Anugerah Kategori Penerima/Karya tercalon Keputusan  2010 Anugerah Skrin 2010 Drama Terbaik Antara Garisan   Pengarah Terbaik (Drama) Shahrulezad Mohameddin  Pelakon Lelaki Terbaik (Drama) Ungku Ismail Aziz  Pelakon Wanita Terbaik (Drama) Noorkhiriah  Pelakon Pembantu Terbaik (Drama) Azma Aizal Yusoof  Lakon TV Terbaik Antara Garisan  

Rujukan

Pautan luar


Kategori:Drama Melayu 2009
Kategori:Telefilem Melayu 2009